Pengglasieran Pongola

Pengglasieran Pongola ialah episod glasier yang berlaku pada era Mesoarkean 2.9 bilion tahun dahulu selama kira-kira 150 juta tahun. Ia merupakan proses pengglasieran tertua yang diketahui di planet Bumi.

 Geologi 
Jejak-jejak pengglasieran tertua yang diketahui berasal dari era Mesoarkean. Jejak-jejak tersebut berpadanan dengan diamiktit pada kumpulan besar Pongola (lebih tepat ialah bentukan Mozaan,) di KwaZulu-Natal dan di Eswatini.

 Iklim 
Walaupun iklim eon Arkean tidak dikenali secara lanjut, kajian isotop oksigen yang terdapat pada rijang pada masa itu nampaknya menunjukkan bahawa iklim eon Arkean adalah panas atau sekurang-kurangnya sederhana, khususnya disebabkan oleh aras metana dan aras karbon dioksida yang tinggi di atmosfera; manakala pengglasieran sekitar 2.9 bilion tahun dahulu mungkin disebabkan oleh penurunan kadar gas rumah hijau ini. Pengglasieran Pongola juga dikaitkan dengan perubahan dalam isotop sulfur (δ34S), menunjukkan bahawa pengglasieran ini mungkin juga melibatkan proses pengoksigenan awal yang berjangka pendek pada atmosfera Bumi.

 Jangkauan 
Jangkauan pengglasieran tidak dapat dikenal dengan pastinya. Sesetengah pengarang berpendapat bahawa mendapan glasier terbentuk pada latitud rendah, di bawah 30°U, oleh itu berhampiran dengan kawasan tropika, yang memberi indikasi terhadap pengglasieran yang meluas, manakala ada yang lain berpendapat bahawa kawasan itu terletak di sama ada latitud pertengahan, atau di latitud yang lebih tinggi yang lebih dekat dengan kutub yakni kawasan yang mendayakan glasier kutub terbentuk seperti apa yang berlaku pada masa kini.

Mengenai tempohnya, mendapan glasier yang berpadanan ditarikhkan di antara selangan masa 2985 ± 1 dan 2837 ± 5 juta tahun. 

 Nota & rujukan 

 Nota 

 Rujukan 

 Lihat juga 

 Bibliografi 













 Rencana berkaitan 

 Pengglasieran Huron
Kategori:Zaman ais